
Seisukoha võtmine geoloogilise uuringu loa andmise kohta Kõrgesoo uuringuruumis


1. ASJAOLUD JA MENETLUSE KÄIK
Majandus- ja Kommunikatsiooniministeerium esitas Narva Linnavolikogule ja Narva Linnavalitsusele 28.04.2021. a kirja nr 17-1/21-0083/2767-1, milles saatis Vabariigi Valitsuse korralduse eelnõu ja seletuskirja nõusoleku kohta geoloogilise uuringu loa andmiseks OÜ-le Energiapuu Kõrgesoo uuringuruumis ja palub seisukohta, kas Narva Linnavalitsus on nõus uuringuloa andmisega või ei ole kohaliku omavalitsuse üksuse eitav seisukoht muutunud.

Keskkonnaameti Viru regioon esitas Narva Linnavolikogule ja Narva Linnavalitsusele 24.07.2014. a kirja nr V I 0-3/14/7270-45, milles paluti vastavalt Maapõueseaduse § 14 lõikele 2 esitada kirjalik seisukoht geoloogilise uuringu loa taotluse kohta Kõrgesoo uuringuruumis.

Varasematel aastatel paiknesid taotletava uuringuruumi alal Kõrgesoo (pindala 69,3 ha) ja Kõrgesoo II (pindala 139, 46 ha) uuringuruumid, mille kohta taotles geoloogilise uuringu lubasid Mixles OÜ. Narva Linnavolikogu 05.06.2008 vastavate otsustega nr 202 ja nr 203 väljendas linn seisukohta mitte nõustuda Kõrgesoo ja Korgesoo II uuringulubade andmisega.

Keskkonnaameti Viru regioon pöördus 23.03.2011 oma kirjaga nr V 10- 3/11 /7270-5 Narva Linnavolikogu ja Narva Linnavalitsuse poole OÜ Energiapuu geoloogilise uuringuloa taotlusega arvamuse saamiseks. Narva Linnavalitsuse 04.05.2011 korraldusega nr 426-k otsustati mitte nõustuda geoloogilise uuringuloa andmisega jargmistel põhjustel:
· Eesti Energia Narva Elektrijaamad AS esitas Narva Linnavalitsusele 15.04.2011 kirja nr NJ- 2-2/00927, milles on toodud arvamus Kõrgesoo uuringuruumi geoloogilise uuringu loa taotluse kohta. Ettevõte leidis, et geoloogiline uuring Kõrgesoo uuringuruumis võib kahjustada uuringualaga külgneva Balti Elektrijaama  tuhavalja nr 2 settetiigi piirete  stabiilsust.
· Narva linna üldplaneeringu 2000-2012 kohaselt Kõrgesoo piirkonna maakasutuse sihtotstarbeks on määratud metsamajandusmaa ning sellised alad on ette nähtud säilitada eelkõige looduslikena.
Keskkonnaameti Viru regioon jättis algatamata keskkonnamõju hindamise Kõrgesoo uuringuruumi geoloogilise uuringuloa andmise menetluse käigus (22.06.2011 kiri nr V10- 3/11/7270-13) ning otsustas, et on vajalik taiendav ekspertarvamus geoloogilise uuringuga kaasnevate mõjude kohta.

OÜ Energiapuu tellimisel koostas Inseneribüroo STEIGER OÜ Kõrgesoo uuringuruumi geoloogilise uuringu keskkonnaekspertiisi (Tallinn 2013, töö nr 12/0972, keskkonnaeksperdid: Arvi Toomik, litsents KMH 0023, 09.04.2016 ja Raili Kukk). Keskkonnaekspertiis jõuab oma põhiosas järeldusele, et turba säästliku kasutamise seisukohalt on Kõrgesoo uuringuruumis turba jääkvaru ammendamine otstarbekas ja geoloogiline uuring ei too endaga kaasa olulist keskkonnamõju. Geoloogilise uuringu peamised keskkonnariskid on seotud arendaja töökultuuri ja -võtetega. Töö konkreetsel planeerimisel ja tegemisel geoloogiliste uuringutega olulist keskkonnamõju ei teki. Tekkiv mõju on lokaalne ja lühiajaline. Geoloogilise uuringu käigus kogutud andmed võimaldavad hinnata kaevandamisega kaasnevaid mõjusid ja pakkuda välja leevendavaid meetmeid. Täiendavalt tuleb geoloogilise uuringu käigus koostada piirkonna hüdrogeoloogiline skeem, koguda andmed settetiikide konstruktsiooni kohta, läbi viia geotehniline uuring tammide püsivuse selgitamiseks ja määrata välja veoteeasukoht ja konstruktsioon.

Keskkonnaekspertiis saadeti tutvumiseks Eesti Energia Narva Elektrijaamad AS-le. Vastavalt Eesti Energia Narva Elektrijaamad AS kirjale 19.04.2013 nr NJ-2-2/00494 nõustub ettevõte geoloogiliste uuringutega Kõrgesoo uuringuruumis eeldusel, et järgitakse kõiki OÜ Inseneribüroo STEIGER keskkonnaekspertiisis toodud tingimusi ja piiranguid.

Narva linna üldplaneeringu (2013-2025) kohaselt antud piirkond on metsakasvatamiseks kasutatav maa või maa, millel on metsamajanduslik potentsiaal.
20.06.2013 Narva Linnavolikogu istungil arutati Kõrgesoo uuringuruumi geoloogilise uuringuloa taotluse küsimust ning vastavalt Narva Linnavolikogu istungi protokollile nr 60 otsuse eelnõu ei leidnud toetust.
[bookmark: _GoBack]13.03.2014 OÜ Energiapuu esitas Keskkonnaametile kirjaliku avalduse Vabariigi Valitsuse poole pöördumiseks Kõrgesoo uuringuruumi geoloogilise uuringuloa andmiseks. Vabariigi Valitsuse nõusolekul kohaliku omavalitsuse mittenõusolekust möödamineku võimaluse eesmärk on vajadus tagada, et riigil oleks lõpliku otsuse tegemisel õigus maavarade uurimist ja kaevandamist kui rahvusliku rikkuse säästlikku kasutamist puudutavates küsimustes. Vabariigi Valitsuse nõusolek antakse lähtudes üleriigilistest sotsiaalsetest, keskkonnahoiu- voi majandushuvidest, mis tingivad vajaduse väljastada luba just konkreetse omavalitsusüksuse territooriumi kohta.
[bookmark: _Hlk73980348]Keskkonnaamet pöördus Riigimetsa majandamise keskusse (edaspidi RMK) ja Keskkonnaministeeriumi (KeM) poole Kõrgesoo uuringuruumi geoloogilise uuringu loa taotluse kohta riigi huvi väljaselgitamiseks. RMK teavitas oma kirjas, et riigi reservmaa piiriettepanekud nr AT030730058, AT030730053 ja ATl403100036 on riigi (RMK) omandisse jätmise menetluses ning  juhul kui Kõrgesoo uuringuruum antakse RMK hallata on esmaseks eesmargiks seal metsa kasvatamine ja majandamine. Keskkonnaministeerium teavitas, et taotletav uuringuala ei kuulu planeeritavate korrastavate turbaalade hulka. Samas soovitas Keskkonnaministeerium Keskkonnaametil veelkord küsida kohaliku omavalitsuse arvamust Kõrgesoo uuringuruumi geoloogilise uuringu loa andmise osas.
08.10.2014 oli Kõrgesoo geoloogilise uuringu loa küsimus arutlusel Narva Linnavolikogu Linnavara ja linnamajanduse komisjonis. Vastavalt komisjoni koosoleku protokollile nr 1-3/10478 ei leidnud otsuse eelnõu toetust. 
Geoloogilise uuringu loa taotleja on Energiapuu OÜ (äriregistrikood 11691065, aadress: Põllu 106a, 10918 Tallinn). Kõrgesoo uuringuruumi teenindusala pindalaga 208,99 ha paikneb lda-Viru maakonna Narva linna territooriumi edelaosas, mahajäetud turbatootmisalal. Teenindusalast 2 km kaugusel lõunas asub Narva veehoidla, 100 m kaugusel läänes on Kulgu jõge ja Narva veehoidlat ühendav kanal.

Keskkonnaministri 27.12.2016. a määrusega nr 87 kinnitatud „Kaevandamisega rikutud ja mahajäetud turbaalade ning kaevandamiseks sobivate turbaalade nimekiri " lisa 2 kohaselt on tegemist kaevandamiseks sobivate turbaaladega. 
Uuringuruum asub Kõrgesoo raba mahajäetud turbatootmisalal ja jääb järgmistele riigiomandis olevatele kinnistutele:
· 201,97 ha ulatuses katastrisse kandmata riigimaale (riigi reservmaa piiriettepanekud nr AT030730053 ja AT030730058);
· 3,59 ha ulatuses (lääneosas) kinnistule Kulgu kanali (katastritun nus 51108:003:0005);
· 3,43 ha ulatuses (lõunaosas) kinnistule Narva metskonna maatükk nr 18 (katastritunnus 51108 :002:0040).
Kavandatava geoloogilise uuringu eesmärk on selgitada uuringuruumi piiresse jääva turba kasuliku kihi paksust, kvaliteeti ja kaevandamistingimusi, mis võimaldaksid hinnata maavara kogust aktiivse tarbevaruna, et hiljem taotleda sellele alale kaevandamisluba. Kaevandamine on eeldatavalt võimalik sundkuivendusega. Sondeerimisel määratakse turbalasundi kogupaksus, vähelagunenud ja hästilagunenud turba kihi paksus ja antakse ka mineraalpõhja iseloomustus. Uuringu võrgu tiheduseks on kavandatud 200 x 200 m. Igas uuringuvõrgu punktis sondeeritakse turbalasundit ja looditakse maapinna kõrgus.

Narva Linnavalitsuse Arhitektuuri ja Linnaplaneerimise Amet, olles analüüsinud olukorda, on seisukohal, et turba kaevandamisega kaasnevad keskkonnamõjud võivad oluliselt halvendada Narva elanike elukvaliteeti järgmistel põhjustel:
· turba kaevandamesega kaasneb kõrge müratase;
· turba kaevandamise tööprotsessidest ja transpordist tuleneb turbatolmu levik;
· kuna Kõrgesoo raba kraavid on ühenduses Narva veehoidlaga, võivad turbatootmisala kuivendusveed mõjutada veekvaliteeti;
· veetaseme alandamisel mäeeraldise sees toimub ka pinnaseveetaseme alandus väljaspool mäeeraldise piire (mõjud pinnasevee reziimile);
· võimalikud keskkonnaavariid (turba põlengud rabal, mis võivad tekkida nii turba isesüttimisest, kui ka hooletusest);
· taotletavast uuringualast mõnesaja meetri kaugusele jääb Balti Elektrijaama tuhaväli nr 2 (suletud) ja 100 m kaugusele Balti Elektrijaama tuhavälja nr 2 settebassein (nn „Roheline järv”), mis on ohtlike jäätmete ladestu.
Ühtlasi juhib Amet tähelepanu, et Narva linna üldplaneeringu (2013-2025) kohaselt on antud piirkond endiselt metsakasvatamiseks kasutatav maa. Samuti juhime tähelepanu RMK 2014. a väljendatud arvamusele, et RMK hallatavatel kinnistutel on esmaseks eesmargiks seal metsa kasvatamine ja majandamine.
Arvesse võttes, et uuringut ja kaevandamist ei saa võtta eraldiseisvate tegevustena, vaid et uuring teostatakse ikkagi ainult kaevandamise võimaluste ja võimalike kaevemahtude hindamiseks ning uuring on ennekõike kaevandamisele orienteeritud tegevus, ei nõustu kohaliku omavalitsuse organ geoloogiliste uuringutega antud alal.

1. ÕIGUSLIKUD ALUSED
2.1 Vastavalt kohaliku omavalitsuse seaduse § 22 lõikele 2 õigusaktiga kohaliku omavalitsuse, kohaliku omavalitsuse üksuse või kohaliku omavalitsuse organi pädevusse antud küsimused otsustab omavalitsusüksuse nimel volikogu, kes võib nende küsimuste lahendamise volitada valla- või linnavalitsusele või volikogu poolt määratud osavalla või linnaosa esinduskogule, ametiasutusele, asutuse struktuuriüksusele või ametnikule.
2.2 Maapõueseaduse § 27 lõike 7 kohaselt loa andja saadab uuringuloa taotluse arvamuse saamiseks taotletava uuringuruumi asukoha kohaliku omavalitsuse üksusele, kes esitab oma arvamuse kirjalikult kahe kuu jooksul taotluse saamisest arvates. Arvamuse esitamine ei piira kohaliku omavalitsuse üksuse õigust esitada edasise menetluse käigus täiendavaid seisukohti.

2. OTSUS
Mitte nõustuda geoloogilise uuringu loa andmisega Kõrgesoo uuringuruumis.

3. RAKENDUSSÄTTED
4.1 Käesolevat otsust on võimalik vaidlustada Tartu Halduskohtu Jõhvi Kohtumajas 30 päeva  jooksul arvates otsuse teatavakstegemisest.
4.2 Käesolev otsus jõustub teatavakstegemisest.
4.3 Narva Linnavalitsuse Arhitektuuri-ja Linnaplaneerimise Ametil teha otsus teatavaks Keskkonnaameti Viru regioonile (Pargi 15, 41537 Jõhvi).

